**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/19-02/04*

*Urbroj: 2117/07-01/19-01-15*

**Z A P I S N I K**

**sa 15. (petnaeste) sjednice Općinskog vijeća**

**O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *14. lipnja 2019. g.*

**Vrijeme održavanja**: od 15,00 h do 16,30 h

Predsjednik Općinskog Vijeća Josip Nesanović (u daljnjem tekstu : predsjednik) pozdravlja i utvrđuje da su sjednici Općinskog Vijeća ( u daljnjem tekstu : Vijeće)

**NAZOČNI VIJEĆNICI**: Josip Nesanović, Jakov Milinović, Nenad Tomić, Antonija Mirko, Dijana Grlica, Joško Mačela,Tonči Jelaš, Davor Jurišić

**IZOČNI**: Jakov Begović

**OSTALI NAZOČNI**: Jakša Franković – načelnik općine Trpanj, Renata Ivandić, dir. Komunalno Trpanj d.o.o., Ante Miloslavić, dir. Izvor orah d.o.o. ,nekolicina građana.

Predsjednik Vijeća predlaže

**DNEVNI RED**

1. Aktualni sat
2. Usvajanje zapisnika sa 14. sjednice Općinskog vijeća
3. Donošenje Odluke o komunalnim djelatnostima na području Općine Trpanj
4. Donošenje Odluke o uređenju prometa u naselju Trpanj u Općini Trpanj
5. Donošenje Odluke o organizaciji, načinu naplate i kontrole parkiranja na javnim parkiralištima u Općini Trpanj
6. Donošenje Godišnjeg izvještaja o izvršenju Proračuna Općine Trpanj za 2018. god.
7. Donošenje Odluke o izmjenama i dopunama Odluke o načinu pružanja javne usluge prikupljanja miješanog komunalnog i biorazgradivog otpada na području Općine Trpanj

Predloženi dnevni red jednoglasno je usvojen.

**Ad.1.) Aktualni sat**

Načelnik Jakša Franković ukratko upoznaje nazočne sa novostima od poslijednje sjednice Općinskog vijeća .

Nakon kraće diskusije prešlo se na raspravu po prvoj točki dnevnog reda koja glasi :

**Ad.2.) Usvajanje zapisnika sa 14. sjednice Općinskog vijeća**

Nakon provedenog glasovanja donesen je slijedeći

**ZAKLJUČAK:**

Jednoglasno se usvaja zapisnik sa 14. sjednice Općinskog vijeća.

**Ad.3.)Donošenje Odluke o komunalnim djelatnostima na području Općine Trpanj**

Načelnik Jakša Franković upoznaje nazočne sa prijedlogom Odluke o komunalnim djelatnostima na području Općine Trpanj, ističući kako se ovom Odlukom utvrđuju komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine kao što su; održavanje nerazvrstanih cesta , održavanje javnih površina na kojima nije dopušten promet motornim vozilima, održavanje javnih zelenih površina, održavanje groblja, usluge parkiranja ...., a Zakonom o komunalnom gospodarstvu propisano je što se podrazumijeva pod svakom komunalnom djelatnošću.

Nakon kraće rasprave i provedenog glasovanja donesen je slijedeći

**ZAKLJUČAK**

Jednoglasno se donosi Odluka o komunalnim djelatnostima na području Općine Trpanj.

**Ad.4.) Donošenje Odluke o uređenju prometa u naselju Trpanj u Općini Trpanj**

Načelnik Jakša Franković pojašnjava razloge donošenja Odluke i ukratko obrazlaže pojedine odredbe Odluke na koje nije bilo primjedbi ni novih prijedloga. Ističe kako se ovom Odlukom uređuju uvjeti i pravila uređenja prometa na javnoprometnim površinama na području Općine Trpanj , te mjere za njihovo provođenje . Upoznaje kako je sastavni dio ove Odluke Prometni elaborat za prometno uređenje naselja Trpanj, oznake T.D. 35/18, izrađen od tvrtke TRASER d.o.o. Iz Dubrovnika .

Ističe kako se ovom Odlukom uređuje promet na području Općine Trpanj ( ceste s prednošću prolaska , dvosmjerni odnosno jednosmjerni promet, ograničenje brzine kretanja vozila, promet pješaka, biciklista, vozača mopeda, zone smirenog prometa...) . Za provedbu odredbi ove Odluke na odgovarajući način se primjenjuju novčane kazne na temelju Zakona o sigurnosti prometa na cestama i drugim Općinskim aktima.

Nakon kraće rasprave i provedenog glasovanja donesen je slijedeći

**ZAKLJUČAK**

Jednoglasno se donosi Odluka o uređenju prometa u naselju Trpanj u Općini Trpanj.

**Ad.5.) Donošenje Odluke o organizaciji, načinu naplate i kontrole parkiranja na**

**javnim parkiralištima u Općini Trpanj**

Načelnik pojašnjava razloge donošenja Odluke i ukratko obrazlaže pojedine odredbe Odluke na koje nije bilo primjedbi ni novih prijedloga. Dodaje kako se ovom odlukom određuju parkirališne površine, parkirališne zone, organizacija i način naplate parkiranja te nadzor nad parkiranjem vozila na javnim parkiralištima s naplatom na području Općine Trpanj. Ova Odluka određuje da tehničke i organizacijske poslove, naplatu, nadzor nad parkiranjem vozila, održavanje i čišćenje , te druge poslove na javnim parkiralištima obavlja Komunalno Trpanj d.o.o..Nadalje pojašnjava način odobrenja parkiranja na određene vremenske periode ( 7 dana , 10 dana ...), te zone ( crvena i plava) i način naplate korištenja istih.

Nakon kraće diskusije i provedenog glasovanja donesen je slijedeći

**ZAKLJUČAK**

**Jednoglasno se donosi Odluka o organizaciji, načinu naplate i kontrole parkiranja na javnim parkiralištima u Općini Trpanj**

**Ad.6.) Donošenje Godišnjeg izvještaja o izvršenju Proračuna Općine Trpanj za 2018. godinu**

Načelnik Jakša Franković nazočnima ukratko pojašnjava pojedinačne stavke Godišnjeg izvještaja o izvršenju proračuna općine Trpanj za 2018. god.

Nakon kratke diskusije i pojašnjenja pojedinih stavaka, nije bilo primjedbi ni prijedloga na iste, pa je provedeno glasovanje i donesen je slijedeći

**ZAKLJUČAK:**

Jednoglasno se usvaja Godišnji izvještaj o izvršenju proračuna Općine Trpanj za 2018. god.

**Ad.7.) Donošenje Odluke o izmjenama i dopunama Odluke o načinu pružanja javne usluge prikupljanja miješanog komunalnog i biorazgradivog otpada na području Općine Trpanj**

Načelnik Jakša Franković pojašnjava Odluku ističući kako se ovom Odlukom donose neke izmjene u odnosu na ranije donesenu Odluku. Najvažnija izmjena je to da će korisnicima biti omogućeno koristiti se karticom za otvaranje nadogradnje na spremnicima zapremine 20 litara putem kojih će odlagati svoj otpad.

Nakon kraće rasprave donesen je slijedeći

**ZAKLJUČAK**

Jednoglasno se donosi Odluka o izmjenama i dopunama Odluke o načinu pružanja javne usluge prikupljanja miješanog komunalnog i biorazgradivog otpada na području Općine Trpanj.

Sjednica je završila u 16,30 h

Zapisnik sastavila : Predsjednik Općinskog vijeća:

Ivana Jelaš v.r. Josip Nesanović v.r.